Pirkimo sąlygų 2 priedas

TECHNINĖ SPECIFIKACIJA
NENUSTATYTOS TAPATYBĖS IR ASMENŲ, KURIŲ NELAIDOJA ARTIMIEJI, PALAIKŲ LAIDOJIMO PASLAUGOS
I PIRKIMO OBJEKTAS

Pirkimo objektas – Mažeikių rajono savivaldybėje gyvenusių ir mirusių  asmenų, neturinčių giminių ir artimųjų, galinčių juos palaidoti, mirusių asmenų, kuriuos atsisako palaidoti giminės ir artimieji, nenustatytos tapatybės asmenų palaikų transportavimo, paruošimo laidojimui karste ir palaikų palaidojimo, o taip pat ir  nenustatytos tapatybės asmenų, kurių palaikai rasti Mažeikių rajono savivaldybės teritorijoje,  palaikų transportavimo, paruošimo laidojimui karste ir palaikų palaidojimo, vadovaujantis teisės aktuose nustatytais  reikalavimais,  paslaugos.  
Paslaugos teikiamos pagal faktinį Pirkėjo poreikį, gavus jo asmens rašytinį užsakymą arba kompetentingos institucijos pranešimą, kai neatidėliotinus veiksmus būtina atlikti teisės aktų nustatyta tvarka.
Pirkimo dokumentuose nurodyti paslaugų kiekiai yra preliminarūs. Pirkėjas neįsipareigoja išpirkti viso preliminaraus paslaugų kiekio ar maksimalios sutarties vertės. Tiekėjui mokama tik už faktiškai užsakytas, tinkamai suteiktas ir Pirkėjo priimtas paslaugas.
Sutarties trukmė – 36 mėnesiai, jeigu sutartis nenutraukiama anksčiau joje nustatytais pagrindais arba nepasibaigia išnaudojus maksimalią sutarties vertę.
II PASLAUGŲ TEIKIMO VIETA

Paslaugos teikiamos Mažeikių rajono savivaldybės teritorijoje ir kitose su konkretaus užsakymo vykdymu objektyviai susijusiose vietose.
Palaikai laidojami Pirkėjo užsakyme nurodytose Mažeikių rajono savivaldybės kapinėse. Numatoma pagrindinė laidojimo vieta – Geidžių kapinės, tačiau Pirkėjas turi teisę nurodyti kitas savivaldybės kapines, jeigu tai būtina pagal kapavietės paskyrimą, kompetentingų institucijų sprendimus ar kitas objektyvias aplinkybes.
Laidojimo vietos nurodymas kitose Mažeikių rajono savivaldybės kapinėse nelaikomas pirkimo objekto pakeitimu, jeigu nesikeičia perkamos paslaugos pobūdis ir neatsiranda teisės aktuose nustatyto esminio sutarties pakeitimo požymių.
III TAIKOMI TEISĖS AKTAI

Tiekėjas, vykdydamas sutartį, vadovaujasi aktualiomis pirkimo objektui taikomų teisės aktų redakcijomis, įskaitant:
Lietuvos Respublikos žmonių palaikų laidojimo įstatymą;
2016 m. balandžio 27 d. Europos Parlamento ir Tarybos reglamentą (ES) 2016/679 ir Lietuvos Respublikos asmens duomenų teisinės apsaugos įstatymą, kiek tvarkomi gyvų asmenų duomenys;
Lietuvos Respublikos susisiekimo ministro 2008 m. gegužės 19 d. įsakymu Nr. 3-172 patvirtintą Reikalavimų žmonių palaikams gabenti skirtoms transporto priemonėms aprašą;
Lietuvos Respublikos sveikatos apsaugos ministro ir Lietuvos Respublikos vidaus reikalų ministro 2018 m. vasario 8 d. įsakymu Nr. V-157/1V-118 patvirtintą Žmogaus palaikų gabenimo patologinės anatomijos tyrimams ar teismo medicinos ekspertizėms ir tyrimams tvarkos aprašą, kai jis taikomas;
Lietuvos Respublikos vidaus reikalų ministro 2011 m. rugsėjo 30 d. įsakymu Nr. 1V-725 patvirtintą Nenustatytos tapatybės žmogaus palaikų laidojimo organizavimo tvarkos aprašą;
Lietuvos Respublikos sveikatos apsaugos ministro 2013 m. gegužės 27 d. įsakymu Nr. V-539 patvirtintą Lietuvos higienos normą HN 91:2013;
Lietuvos Respublikos aplinkos ministro 2011 m. rugpjūčio 29 d. įsakymu Nr. D1-652 patvirtintus Laidojimo paslaugų teikimo kokybės reikalavimus;
Mažeikių rajono savivaldybės kapinių tvarkymo taisykles ir kitus pirkimo objektui taikomus teisės aktus.
Jeigu sutarties vykdymo metu pakeičiami privalomi teisės aktų reikalavimai, Tiekėjas jų laikosi nuo teisės aktuose nustatytos įsigaliojimo dienos. Apie esminę įtaką paslaugų apimčiai, teikimo būdui, terminams ar sąnaudoms jis informuoja Pirkėją  raštu. 
IV UŽSAKYMŲ PATEIKIMAS IR TERMINAI

Paslaugos pradedamos gavus Pirkėjo rašytinį užsakymą. Rašytiniam užsakymui prilyginamas elektroniniu paštu arba kita sutartyje nustatyta elektroninių ryšių priemone pateiktas užsakymas.
Neatidėliotinu atveju užsakymas gali būti pateiktas telefonu, tačiau Pirkėjas jį patvirtina raštu ne vėliau kaip kitą darbo dieną.
Tiekėjas užtikrina skubių pranešimų priėmimą ir neatidėliotino palaikų paėmimo organizavimą visą parą, įskaitant poilsio ir švenčių dienas.
Konkretus palaikų paėmimo, transportavimo ir palaidojimo laikas derinamas su Pirkėju ir, kai taikoma, kompetentingomis institucijomis.
Tiekėjas privalo organizuoti ir atlikti palaidojimą ne vėliau kaip per 2 darbo dienas nuo Pirkėjo užsakymo gavimo, kai, remiantis teisėsaugos institucijų, gydymo įstaigų, seniūnijų ar kitų kompetentingų institucijų pateikta informacija, nustatoma, kad nėra asmenų, privalančių ar galinčių organizuoti mirusiojo laidojimą.
Jeigu paslaugos negali būti suteiktos nustatytu laiku dėl nuo Tiekėjo nepriklausančių aplinkybių, jis nedelsdamas, bet ne vėliau kaip tą pačią darbo dieną nuo aplinkybių paaiškėjimo, informuoja Pirkėją, nurodo kliūtis ir siūlomus tolesnius veiksmus.
V PASLAUGŲ APIMTIS IR TECHNINIAI REIKALAVIMAI

	Eil Nr.
	Paslauga
	Reikalavimai

	1
	Dokumentų sutvarkymas
	Pagal Pirkėjo ir kompetentingų institucijų pateiktus duomenis atlikti Tiekėjui tenkančius veiksmus, būtinus palaikams priimti, gabenti ir palaidoti. 

	2
	Palaikų paėmimas ir transportavimas
	Palaikus saugiai paimti nurodytoje vietoje ir gabenti specialios paskirties transporto priemone. Užtikrinti pagarbą mirusiajam, identifikavimą, nepertraukiamą atsekamumą, biologinės taršos prevenciją, įrangos valymą bei dezinfekavimą.

	3
	Palaikų laikymas
	Esant būtinumui iki palaidojimo palaikus laikyti teisės aktų reikalavimus atitinkančiose patalpose ir sąlygomis, užtikrinant tinkamą temperatūrą, higieną, saugumą, identifikavimą ir atsekamumą.

	4
	Palaikų paruošimas
	Palaikus higieniškai sutvarkyti ir paruošti laidoti. Jei įprastas paruošimas negalimas dėl palaikų būklės ar institucijų nurodymų, taikyti saugų ir pagarbų sprendimą, suderintą su Pirkėju, išskyrus neatidėliotinus biologinės saugos atvejus.

	5
	Apranga
	Suteikti naują, švarią, tvarkingą, santūrią, tinkamo dydžio aprangą. Suaugusiajam suteikiami pagal objektyvų poreikį parinkti apatiniai ir viršutiniai drabužiai, kojinės ir avalynė; kūdikiui ar vaikui – amžių ir dydį atitinkantis komplektas.

	6
	Karstas ir reikmenys
	Suteikti naują, saugų transportuoti ir laidoti, palaikų dydį ir būklę atitinkantį karstą su įklotu bei pagalvėle. 

	7
	Kapavietės paruošimas
	Užsakyme nurodytoje kapavietėje iškasti teisės aktų ir kapinių taisyklių reikalavimus atitinkančią kapo duobę, apsaugant gretimas kapavietes, želdinius, takus ir infrastruktūrą.

	8
	Laidojimas
	Palaikus išnešti, transportuoti kapinių teritorijoje ir palaidoti saugiai bei pagarbiai. 

	9
	Kapo sutvarkymas
	Užkasti kapo duobę, suformuoti tvarkingą kapą, pašalinti darbų metu susidariusias atliekas ir atkurti pažeistą aplinką.

	10
	Laikinas kapo ženklas
	Pastatyti patvarų laikiną ženklą su atmosferos poveikiui atsparia lentele ir nenusiplaunančiu įrašu. 
Turi būti nurodytas mirusiojo vardas, pavardė (jei mirusiojo vardas nežinomas, užrašyti „nežinomas vyras“ ar nežinoma moteris“), gimimo ir mirties datos ir kapavietės numeris. 


VI PASLAUGŲ KOKYBĖ, SAUGA IR ATSEKAMUMAS

 Visais paslaugos etapais žmogaus palaikai tvarkomi pagarbiai ir etiškai.
 Tiekėjas užtikrina darbuotojų saugą ir sveikatą, tinkamas asmenines apsaugos priemones, higieną, dezinfekciją ir biologinės rizikos kontrolę.
Paslaugas teikia kompetentingi darbuotojai, supažindinti su sutarties, konfidencialumo, duomenų apsaugos, higienos, atliekų tvarkymo ir aplinkosaugos reikalavimais.
Palaikų, dokumentų ir perduotų reikmenų perdavimas registruojamas taip, kad būtų galima nustatyti veiksmų datą, laiką, vietą ir atsakingus asmenis.
Tiekėjas privalo turėti teisės aktų reikalavimus atitinkantį pakaitinį transportavimo sprendimą, jei pagrindinė transporto priemonė sugenda ar tampa netinkama naudoti.
VII APLINKOS APSAUGOS IR ŽALIOJO PIRKIMO REIKALAVIMAI

[bookmark: part_c9936575198b46b8a6567db0da2b5acf]Vykdomas žaliasis pirkimas pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašą“ (toliau – Tvarkos aprašas). Tvarkos aprašo 4.4.4.1 papunktį (savarankiškai nustatomi aplinkos apsaugos kriterijai). Šiame skyriuje nustatyti aplinkos apsaugos reikalavimai yra sutarties vykdymo sąlygos. Jie taikomi tiek, kiek neprieštarauja privalomiems visuomenės sveikatos, higienos, biologinės saugos, darbuotojų saugos, palaikų atsekamumo ir oraus palaidojimo reikalavimams.
	Eil Nr.
	Sritis
	Sutarties vykdymo sąlyga

	1
	Transportas
	Naudoti techniškai tvarkingas transporto priemones be matomų degalų, alyvos ar kitų skysčių nuotėkių; mažinti nereikalingą ridą ir važiavimų skaičių; nelaikyti variklio įjungto be objektyvios būtinybės.

	2
	Valymas ir dezinfekcija
	Priemones naudoti pagal paskirtį, gamintojo instrukcijas ir higienos reikalavimus. Kai tai nesumažina dezinfekavimo veiksmingumo, rinktis tinkamai dozuojamas, koncentruotas, mažesnio pavojingumo ar kitais objektyviais aplinkosauginiais požymiais pasižyminčias priemones.

	3
	Karstas, reikmenys ir pakuotės
	Vengti perteklinių, vien dekoratyvinę funkciją atliekančių plastikinių, PVC, metalinių ar sunkiai atskiriamų kombinuotų dalių, kai jos nebūtinos saugai, tvirtumui, higienai ar oriam palaidojimui. Vengti perteklinių pakuočių ir vienkartinių gaminių.

	4
	Dokumentai
	Sąskaitas, pažymas, ataskaitas ir kitus sutarties vykdymo dokumentus teikti elektroniniu būdu, išskyrus pagrįstus popierinio dokumento atvejus.

	5
	Atitikties įrodymai
	Pirkėjo prašymu pateikti techninius aprašus, gamintojo deklaracijas, ekologinio ženklo dokumentus, transporto, atliekų perdavimo, įsigijimo ar apskaitos dokumentus arba kitus lygiaverčius įrodymus. 


VIII ASMENS DUOMENŲ APSAUGA IR KONFIDENCIALUMAS

Tiekėjas tvarko tik konkrečiam užsakymui įvykdyti, teisės aktų reikalavimams įgyvendinti ir suteiktoms paslaugoms pagrįsti būtinus asmens duomenis bei kitą neviešą informaciją.
Duomenys tvarkomi tik sutartyje, teisėtuose Pirkėjo nurodymuose ir teisės aktuose nustatytais tikslais. Prieiga suteikiama tik darbuotojams ir pasitelktiems asmenims, kuriems ji būtina funkcijoms atlikti.
Tiekėjas apsaugo dokumentus ir elektroninius duomenis nuo praradimo, neteisėto pakeitimo, atskleidimo, sunaikinimo ar neteisėtos prieigos.
Pasibaigus teisėtam saugojimo terminui, duomenys ir jų kopijos sunaikinami arba grąžinami Pirkėjui, išskyrus duomenis, kuriuos privaloma saugoti pagal teisės aktus.
IX PASLAUGŲ PRIĖMIMAS IR ATSISKAITYMAS

Sąskaitą apmokėjimui už suteiktas paslaugas teikiama per sąskaitų organizavimo bendrąją informacinę 
sistemą (SABIS), apmokama per 30 (trisdešimt)  dienų nuo sąskaitos pateikimo dienos. Kartu su sąskaita Tiekėjas pateikia paslaugų suteikimo pažymą (Priedas Nr. 1).
Pirkėjas turi teisę patikrinti suteiktų paslaugų atitiktį, prašyti paaiškinimų ir nustatyti pagrįstą terminą 
       trūkumams pašalinti. 
Pašalinami trūkumai taisomi Tiekėjo sąskaita. Jei dėl paslaugos pobūdžio trūkumo pašalinti neįmanoma,  
       taikomos sutartyje nustatytos atsakomybės priemonės.
Mokama tik už faktiškai ir tinkamai suteiktas bei Pirkėjo priimtas paslaugas.
X SUBTIEKĖJAI IR ATSAKOMYBĖ

Tiekėjas pasiūlyme pateikia pirkimo dokumentuose reikalaujamą informaciją apie numatomus subtiekėjus ir jiems perduodamas sutarties dalis.
Subtiekėjas, partneris ar kitas ūkio subjektas turi turėti teisę vykdyti jam perduodamą veiklą ir atitikti tai veiklai nustatytus reikalavimus.
Subtiekėjų pasitelkimas neatleidžia Tiekėjo nuo atsakomybės už visos sutarties tinkamą vykdymą.
Subtiekėjai keičiami sutartyje ir viešuosius pirkimus reglamentuojančiuose teisės aktuose nustatyta tvarka.
Pasikartojantis esminių paslaugų terminų, palaikų identifikavimo, atsekamumo, higienos, privalomų leidimų, duomenų apsaugos ar aplinkosauginių sąlygų pažeidimas gali būti laikomas esminiu sutarties pažeidimu, jeigu pažeidimas nepašalinamas per nustatytą terminą arba dėl jo pobūdžio pašalinimas neįmanomas.
____________________________


Techninės specifikacijos priedas Nr. 1

ŽMOGAUS PALAIKŲ LAIDOJIMO PASLAUGŲ SUTEIKIMO PAŽYMA

20___ m. __________________ ___ d. Nr. ______

	Eil. Nr
	Vardas, pavardė arba identifikatorius
	Medicininio mirties liudijimo ar kito dokumento data ir Nr.
	Palaikų paėmimo data
	Laidojimo data ir kapinės
	Kapavietės Nr. / pastabos

	


	


	


	


	


	





Patvirtinama, kad pažymoje nurodytos paslaugos suteiktos pagal Pirkėjo užsakymą, techninės specifikacijos ir sutarties reikalavimus.

Tiekėjo atstovas: ________________________________________________________

